Павлета Алексиева е програмен директор в Български център за нестопанско право (БЦНП) от 2009 г. Тя има повече от пет години юридически стаж с основен фокус върху правната и данъчна рамка на нестопанските организации в България. Павлета Алексиева е участвала в изработването на правни анализи, сравнителни изследвания и публикации по темата като „Преглед на законодателството за юридически лица с нестопанска цел. Основни критерии”, „Участие на неправителствените организации в процесите на вземане на решения”, „Оценка на дейността на Централния регистър на юридическите лица с нестопанска цел при Министерство на правосъдието”.
Павлета Алексиева е координатор и на Черноморската стажантска програма на БЦНП (2009 г. – 2010 г.), в която до момента са взели участие 13 експерта от 8 Черноморски страни. 
